Ministrul Justiției, Tudorel Toader, a stârnit nemulțumiri în PSD și ar putea intra în ultima săptămână a mandatului său, spun surse din PSD citat de Evenimentul Zilei.

Foto: Inquam Photos/George Calin

Sursele spun că se pune problema demiterii lui Tudorel Toader pentru că amână ordonanța de urgență privind amnistia și grațierea.

„S-a discutat în mod extrem de serios modul în care suntem duși de nas de Tudorel Toader. I s-a pus în vedere că ori dă OUG cu amnistia și grațierea, ori pleacă”, a declarat pentru EVZ un apropiat al lui Liviu Dragnea.

Sursele mai spun că, în urmă cu două-trei săptămâni, Liviu Dragnea a chemat-o pe Viorica Dăncilă pentru a le da asigurări susținătorilor săi că nu joacă dublu. La acea întâlnire s-a discutat că Tudorel Toader refuză să dea ordonanța, dar premierul a spus că, dacă va avea documentul pe ordinea de zi, îl va semna.

Citiți mai mult pe evz.ro.